56 Alger i snævrere Forstand 



helt forskellige Algefamilier forekommer en lignende Sondring i 

 Stængel og Blade eller bladlignende Organer som hos Kormo- 

 fyterne (Characeer, Cladostephus, Laminariaceer, Sargassum, 

 Rhodomelaceer); selv de ikke celledelte Caulerpa viser en saadan 

 Differentiering. 



De fleste Alger lever i Vand, fersk eller salt, men der gives 

 dog ogsaa en Del Alger, næsten udelukkende Grønalger, som lever 

 i Luften, d. v. s. paa Jord, Sten, Træstammer o. lgn. 



Med Undtagelse af en Mængde lavere Grønalger (bl. a. Plank- 

 tonformerne) er Algerne fæstede til et fast Substrat, især Sten og 

 andre Vandplanter, og de er da forsynede med en Hæfteskive, 

 der hos de større Former er sammensat af en Mængde nedad- 

 voksende Traade, Rhiziner, der udgaar fra de nederste Celler, eller 

 de har flere særlige Hæfteorganer (Hapterer, Hæftere) som kan 

 være encellede eller flercellede (Laminariaceer). Disse Organer tjener 

 kun til Fasthæftning; hos Botrydium (Fig. 76), Caulerpa og enkelte 

 andre Siphoneer trænger de dog ned i Leret eller Strandsandet, 

 hvori disse Planter vokser, og tjener utvivlsomt tillige til Nærings- 

 optagelse. De Alger, som normalt er fasthæftede, kan vel vegetere 

 kortere eller længere Tid i løsrevet Tilstand, men de er da ikke 

 istand til at danne Forplantningsorganer (f. Ex. Sargassum). — 

 Mange Alger fæster sig udelukkende eller for en Del paa andre 

 Alger eller andre Vandplanter men uden at trænge ind i disse 

 (Epifyter); de er da i Regelen ikke knyttede til en bestemt Art 

 af Værtplante. I andre Tilfælde er Algerne endofytiske, idet de 

 trænger ind i Værtplanten og lever imellem dennes Celler, enten 

 helt eller delvis; som oftest gør de ikke Værtplanten synlig Skade, 

 men der gives dog adskillige Tilfælde, hvor Endofyten dræber de 

 Celler, med hvilke den kommer i Berøring, og nogle fremkalder 

 Svulster hos Værtplanten. Ogsaa blandt Landalgerne forekommer 

 mange Epifyter og Endofyter, og nogle af disse gør betydelig Skade 

 paa Værtplanten, saaledes den i Araceen Arisarum vulgare levende 

 Phyllosiphon Arisari, der dræber alle de grønne Celler i den Del 

 af Bladet, hvori den lever. Denne Alge er vel grøn og kan altsaa 

 assimilere Kulsyre, men maa tage de øvrige Næringsstoffer fra Vært- 

 planten og er altsaa for saa vidt parasitisk, og det samme er vistnok 

 Tilfældet med de andre Endofyter, særlig saadanne, som virker skade- 

 ligt paa Værtplantens Celler. Nogle enkelte Alger er naaede endnu 

 videre som Parasiter, idet de ganske mangler Klorofyl og beslæg- 

 tede Stoffer og saaledes er henvist til at hente al deres Næring 



